recursal/SuperWikiNEXT-32B huggingface dataset:
**Աբդ ալ-Կարիմ Ղալլաբ** (արաբ․՝ عبد الكريم غلاب‎‎, դեկտեմբերի 31, 1919(1919-12-31), Ֆես, Մարոկկո - օգոստոսի 14, 2017(2017-08-14), Casa Blanca, Պրինալ շրջան, Արիզոնա, ԱՄՆ),մարրոկացի գրող, հրապարակախոս, լրագրող, խմբագիր, հասարակական և քաղաքական գործիչ։ Մարոկկոյի գրականության նշանավոր ներկայացուցիչ։

Կենսագրություն
--------------

Սովորել է Ալ-Կարաուինի համալսարանում։ Այնուհետև, մինչև 1945 թվականը, նա փիլիսոփայություն է ուսումնասիրել Կահիրեի համալսարանում։ Ստացել է արաբական գրականության մագիստրոսի կոչում։

Քաղաքական գործիչ է, «Իսկիկլալ» կուսակցության անդամ։ 1961 թվականից խմբագրել է կուսակցական մարմնի «Ալ-Ալամ» (Al-Alam) ամենօրյա թերթը։

Ստեղծագործություն
-----------------

Հինգ վեպերի և պատմվածքների երեք ժողովածուների հեղինակ է։ «Յոթ դուռ» (1965), «Մենք թաղեցինք անցյալը» (1966), «Վարպետ Ալին» (1971) վեպերը, «Մահացավ մի հաջողակ մարդ» պատմվածքների ժողովածուն (1965), «Եվ մի տոպրակ դրախտից» վեպերը (1977) նվիրված են ազգային-ազատագրական շարժման խնդիրներին. դրանք արտացոլում էին ազգային մեծ բուրժուազիայի տեսակետները։ Նրա աշխատանքները զգալի ազդեցություն են ունեցել իր հայրենիքում քաղաքական և գրական կյանքի վրա։

Մասնագետների կարծիքով, նրա արաբական ոճը հայտնի է իր «էլեգանտ և երբեմն ակադեմիական դասականությամբ»։

Ղալլաբն ուսումնասիրել է հասարակական-քաղաքական և մշակութային խնդիրներ` «Մտքի զարկերակի բաբախումը» (1961), «Մշակույթի և գրականության մասին» (1964) և այլն. ուսումնասիրել է արաբացման խնդիրները, դրա զարգացման հարցերը, դրա անցկացման մեթոդներն ու եղանակները («Արաբացումը և նրա դերը Մագրիբի երկրներում ազատագրական շարժման մեջ»)։ 

2000 թվականին Եգիպտոսի արաբ գրողների միությունը նրա «Վարպետ Ալի» վեպը ներառել է «Արաբական երբեմնի լավագույն 100 վեպերի» մեջ։ 2001 թվականին Մարոկկոյի մշակույթի վարչությունը հրատարակել է Ղալլաբի ամբողջական գործերը հինգ հատորով։ 2004 թվականին արժանացել է Թունիսի Մաղրեբի մշակույթի մրցանակի։

Նրա աշխատանքները թարգմանվել են բազմաթիվ լեզուներով։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2 3 4  AlKindi (Դոմինիկյան Արևելագիտության ինստիտուտի առցանց կատալոգ)
3. 1 2
4. ↑
5. ↑  Józef Bielawski, Jolanta Kozłowska, Ewa Machut-Mendecka, Krystyna Skarżyńska-Bocheńska: Nowa i współczesna literatura arabska 19 i 20 w.: Literatura arabskiego Maghrebu. Warszawa: 1989, s. 441.

Գրականություն
-------------

* Энциклопедический справочник «Африка». — М.: Советская Энциклопедия. Главный редактор Ан. А. Громыко. 1986—1987.
* Прожогина С. В. Литература Марокко и Туниса, М. 1968, с. 29—30.

Արտաքին հղումներ
----------------

* Աբդ ալ-Կարիմ Ղալլաբ Archived 2021-04-15 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNE: XX859351 · BNF: 12192330q · CiNii: DA14610010 · EGAXA: vtls001047160 · GND: 1201453178 · ICCU: MODV236645 · ISNI: 0000000123211300 · LCCN: n83009068 · NTA: 071824421 · SUDOC: 030526000 · VIAF: 79075150 · WorldCat VIAF: 79075150 |

 |

 |
USB ֆլեշ քարտի նկարը, և 24 մմ-ոց մետաղադրամի նկարը՝ ֆլեշ կրիչի չափերի գնահատման նպատակով
**USB ֆլեշ կրիչ** շարժական արտաքին հիշողության սարք (պահոց) է, որը հիմնված է NAND տիպի ֆլեշ հիշողության վրա և ինտեգրացված USB 1.1 կամ 2.0 միջերեսի հետ։ Այն փոքրիկ, թեթև, շարժական և բազմաթիվ անգամներ գրելու-կարդալու ունակությամբ՝ ինֆորմացիա կրող սարք է, որը կարող է կրել մինչև 64 ԳԲ ինֆորմացիա։ Ֆլեշ կրիչը, արագ տիպի հիշողությամբ սարք է, որը ավելի հուսալի է, քան ճկուն մագնիսական սկավառակը (floppy)։ Ֆլեշ կրիչներում օգտագործվում է շարժական հիշողության սարքերի՝ USB Mass Storage ստանդարտը։

Սարքը օգտագործելու համար, օպերացիոն համակարգը պետք է ունենա USB Mass Storage և ֆլեշ քարտում օգտագործվող ֆայլային համակարգի դրայվերների ապահովում։ Mac OS X օպերացիոն համակարգի բոլոր տարբերակները ունեն USB Mass Storage սարքավորումների ապահովում։ Microsoft Windows XP, 2000 և ME ևս ունեն այսպիսի սարքերի ապահովում, սակայն Windows-ի բոլոր նախկին տարբերակները պահանջում են դրայվեր, որը, սովորաբար, տրամադրում է արտադրողը։ Լինուքս միջուկում սպասարկումը ապահովված է սկսած 2.4 տարբերակից (2001)։

Պատմություն
-----------

Ֆլեշ կրիչը ստեղծվել է 1998 թ.-ին IBM-ի կողմից, որպեսզի փոխարինի ճկուն մագնիսական սկավառակները՝ ThinkPad գծի արտադրանքների համար։ Չնայած, որ IBM-ն է առաջին անգամ հայտարարել այս սարքի մասին, սակայն նրանք չեն արտոնագրել այն, և, հետագայում, պայմանավորվել են M-Systems-ի հետ, որպեսզի նրանք զարգացնեն և արտադրեն այդ սարքերը։ Այս սարքի և նրա հետ կապված մի քանի այլ արտոնագրեր, այժմ պատկանում է M-Systems ընկերությանը։

Առաջին ֆլեշ կրիչները արտադրվել են M-Systems-ի կողմից՝ «disgo» ապրանքանիշի տակ, հետևյալ տարողություններով՝ 8ՄԲ, 16ՄԲ, 32ՄԲ և 64ՄԲ։ Սրանք ներկայացվում էին հանրությանը, որպես «ճկուն մագնիսական սկավառակները վերացնողներ», և այդ նույն կառուցվածքով արտադրվել էին մինչև 256ՄԲ։ Սակայն, շուտով, ասիական արտադրողները սկսեցին արտադրել իրենց սեփական ֆլեշ կրիչները՝ Disgo-ից ավելի էժան գներով։

Իսկական 28 ՄԲ-ոց «disgo»
Ժամանակակից ֆլեշ կրիչներում կիրառվում է USB 2.0 միացում։ Սակայն, տվյալ պահին, նրանք չեն օգտագործում այդ միացման ամբողջ 480 ՄԲիթ/վ արագությունը՝ բուն ֆլեշ հիշողության անգամներ ավելի փոքր արագության պատճառով։
| **՞**Ալյասկայի գայլ |
| --- |
|   |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
| Ենթատիպ | Ողնաշարավորներ |
|
|
|
|
| Դաս | Կաթնասուններ |
|
|
|
| Կարգ | Գիշատիչներ |
|
|
|
| Ընտանիք | Շնազգիներ |
|
|
|
| Ցեղ | Գայլեր |
|
|
| Տեսակ | **Ալյասկայի գայլ** |
|
|

 |
|  Լատիներեն անվանում |
| Canis lupus tundrarum

 |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Ալյասկայի գայլը** (լատին․՝ Canis lupus tundrarum) գորշ գայլի տարատեսակ է, որը ապրում է Ալյասկայի հյուսիսում։

Չափսերը
-------

Ալյասկայի գայլերը ունեն 100-150 սմ մարմնի երկարություն (առանց պոչի)։ Մարմնի բարձրությունը 55-80 սմ է իսկ քաշը 35-80 կգ։
Այս գայլերը ապրում են 12-17 տարի։

Պահվածքը
--------

Ալյասկայի գայլերը ապրում են ոհմակներով։ Ոհմակը սովորաբար շատ մեծ չէ՝ ծնողները և ձագերը։ Եթե ոհմակում կան մի քանի հասուն գայլեր, նրանք բոլորը մասնակցում են փոքրիկների դաստիարակությանը։
Ալյասկայի գայլի հղիությունը տևում է 61-63 օր և սովորաբան ծնվում են 3-5 ձագեր։

Սնունդը
-------

Ալյասկայի գայլերը սովորաբան միայնակ կյանք չեն վարում, քանի որ հյուսիսային վայրերում որսալը բավական դժվար է և միայնակ գայլը չի կարող որսալ մեծ կենդանիներ։
Մայր գայլը մնում է ձագերի հետ, իսկ հայր գայլը գնում է որսի (մյուս անդամների հետ միասին եթե նրանք կան)։ Որսը կարող է տևել մի քանի օր։
Հիմնականում այս գայլերը որսում են հյուսիսային ոչխարներ և հյուսիսային եղջերուներ։
Երբ գայլերը որսում են հյուսիսային ոչխարներին, այս վերջինները հաճախ պաշտպանում են ավելի թույլերին նրանց կողքը շրջան կազմելով։ Գայլերը աշխատում են շրջանը ցրել վախեցնելով պաշտպանող ոչխարներին։ Վախեցած կենդանիները ետ են քաշվում և գայլերը կարողանում են բռնել թույլերին։

Աղբյուրներ
----------



* «В мире природы» © IMP BV/ ООО «Интернейшн Мастерс Паблишерс» RUP 5000 2002 ISBN 5-902585-02-3 MMIV

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · ITIS TSN |
|  |
| Չափորոշչային վերահսկողություն | NKC: ph471360 |

 |
Անվան այլ կիրառումների համար տե՛ս՝ Ապար (այլ կիրառումներ)
Ապար
**Ապար**, երկրակեղևը կազմող մեկ կամ մի քանի միներալներից կազմված բնական զանգվածներ։ Ապարները ըստ ծագման դասակարգվում են երեք տեսակի՝ մագմայական (հրաբխային), նստվածքային, փոխակերպային (մետամորֆային)։ Հրաբխային և մետամորֆային ապարները կազմում են երկրակեղևի 90%–ը, իսկ մնացած 10%–ը բաժին է ընկնում նստվածքային ապարներին։ Եզրույթն առաջին անգամ օգտագործել է ռուս գիտնական Սևերգինը 1798 թ-ին։

Մագմայական ապարներ
------------------

Մագմայական ապարներն առաջանում են Երկրի խոր հորիզոններում՝ սիլիկատային հալոցքների
(մագմա կամ լավա) սառչելու և բյուրեղանալու հետևանքով։ Դրանք բաժանվում են ներժայթուք (ինտրուզիվ)՝ գաբրո, գրանիտ, դիորիտ և այլն, և արտաժայթուք (էֆուզիվ)՝ բազալտ, անդեզիտ, տուֆ և այլն ապարների։

### Հայաստանում

Հայաստանի տարածքի մեծ մասը ծածկված է արտավիժած հրաբխային ապարներով, մեծ մասամբ՝ բազալտների, անդեզիտների, ռիոլիտների հոսքերով ու ծածկոցներով, բազմատեսակ տուֆերով (Գեղամա, Արագածի և Սյունիքի զանգվածներ, Շամիրամի, Եղվարդի սարավանդներ և այլն)։ Ներժայթուք ապարների տարածքն ավելի քան 2 հզ․ կմ² է (Մեղրու պլուտոն, Գեղիի, Արամազդի, Սվարանցի, Հաղպատի, Թեժլեռան, Աղվերանի և այլ զանգվածներ)։

Նստվածքային ապարներ
-------------------

Նստվածքային ապարներն առաջանում են Երկրի մակերևույթին կամ ոչ մեծ խորություններում՝ ծովային ու ցամաքային նստվածքների վերափոխման հետևանքով (դիագենեզ, քարացում)։ Ըստ ծագման՝ նստվածքային ապարները լինում են *բեկորային* (ավազ-ավազաքար, խճաքար-փշրաքար, գլաքար-խառնաքար), *կավային* (կավեր, քարացած կավեր կամ արգիլիտներ, լյոսանման կավեր և այլն), *ոչ բեկորային*՝ քիմիածին, կենսաքիմիածին, օրգանական (կրաքար, քարաղ, դիատոմիտ, քարածուխ, այրվող թերթաքարեր, բազմաբնույթ կրաքարեր և այլն)։ Նստվածքային ապարներին բնորոշ է շերտայնությունը։

### Հայաստանում

Հայաստանում տարածված են Արարատի, Լոռու, Վայոց ձորի մարզերում, Որոտանի միջին հոսանքի ավազանում, Փամբակի հովտում և այլուր։

Փոխակերպային ապարներ
--------------------

Փոխակերպային ապարներն առաջանում են հրաբխային և նստվածքային ապարների փոփոխման հետևանքով։ Երկրակեղևում ջերմադինամիկական պայմանների փոփոխությունը հանգեցնում է միներալային կազմի և կառուցվածքի վերափոխումների, որոնք ընթանում են պինդ վիճակում, առանց ապարների հալման։ Փոխակերպման գլխավոր գործոններն են բարձր ջերմաստիճանն ու բարձր ճնշումը։

### Հայաստանում

Հայաստանում տարածված են Արզականի, Հանքավանի բյուրեղային լեռնազանգվածներում։ Փոխակերպային են սկառնը, գնեյսը, մարմարը։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |


|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 505)։*  |
**Պանկորբոյի ամրոց** (իսպ.՝ Castle of Pancorbo ), ամրոց Իսպանիայի Բուրգոս տարածաշրջանում, համանուն Պանկորբո շրջանի ժայռոտ լեռնաշղթայի վրա։ Ինչպես և մնացած ամրոցները այն նույնպես ունեցել է ռազմավարական նշանակություն։

Պատմություն
-----------

Արաբների թերակղզի ներխուժումից հետո, որոշվել էր տեղանքը ազատեին մուսուլմաններից, որոնք դեռ չէին կարողացել ամրապնդվեին այդ տարածաշրջանում, որպեսզի կարողանային տվյալ հատվածը պաշտպանն էին հետագայում այլ հյուրերի ներկայությունից։ 9-րդ դարում գյուղացիների աջակցությամբ սկսվում է Պանկորբոյի ամրոցի վերակառուցումը, որպես ռազմական կարևոր նշանակության կառույց թերակղզում։ 1380 թվականի ամրոցը սկսում է պատկանել այդ ժամանակվա ամենազարգացած քաղաքներից մեկի՝ Բուրգոսի, քաղաքային խորհրդին։

Ֆրանսիացի հեղինակը նկարագրում էր ամրոցը.
*Այն ուներ ժայռ, որը գերիշխում էր տարածքի նկատմամբ, այնպես ակնառու, որ թվում է անհասանելի է և նրա վրա նա ստեղծել է անառիկ ամրոց, որն ուներ քսան քայլ լայնություն և հարյուր հիսուն քայլ երկարություն, և որպեսզի կարողանան բարձրանալ նրա վրա, աստիժանները արվել են հենց ժայռի վրա մագլցելու միջոցով։ Մեկ այլ ժայռ, որը թաքնվում է մարդու հայացքից, տեղադրված է հրետանին:*

18-րդ դարում, պատերազմի ժամանակ ամրոցը այրվում է։

Ճարտարապետություն
-----------------

Ամրոցը ունի հիանալի դիրք շնորհիվ տեղանքի լանդշաֆտի։ Ունի շատ հզոր պաշտպանողական ներուժ, քանի որ գտնվում է անհաղթահարելի կիրճ բարձունքի վրա։ Ամրոցը բաժանվում է երկու մասի։ Առաջինը դա Սուրբ Մարտայի ամրոցն է, որը հայտնի ե Լա Սալա անունով, իսկ երկրորդը դա Էնգրացիայի բերդն է, որը գտնվում է տեղանքի ամենաբարձր հատվածի վրա։ Սուրբ Մարտայի տեղում եղել է հին հռոմեական ինչ-որ շինություն։

Ներկայումս ամրոցը գտնվում է ավերված վիճակում։ Պահպանվել է պարսպի, աստիճանների և դռների մի որոշ հատված։

Ծանոթագրություններ
------------------

1. ↑  Texto elaborado por la Universidad de Burgos sobre el Castillo de Santa Marta de Pancorbo

Արտաքին հղումներ
----------------

* 
* , *Diccionario geográfico-estadístico-histórico de España y sus posesiones de Ultramar. Tomo 12*, Madrid, 1849. Página 668
* Iñaki Sagredo, *Navarra, Castillos que defendieron el reino, Tomo IV*. Página 112. Pamiela, Pamplona, 2009. ISBN 978-84-7681-599-1
* José Javier Esparza, *La Gran Aventura del reino de Asturias. Así empezó la Reconquista*, La Esfera de los Libros, Madrid, 2009, ISBN 9788497348874.

|  |  |
| --- | --- |
|  | Պանկորբոյի ամրոց Վիքիպահեստում |
Անվան այլ կիրառումների համար տե՛ս՝ Ալտ (այլ կիրառումներ)

**Ալտ**, լարային աղեղնավոր երաժշտական գործիք, ջութակների ընտանիքից (ջութակ, թավջութակ, կոնտրաբաս)։ Գտնվում է ջութակի և թավջութակի միջև։ Նվագախմբերի (10-14) և լարային կվարտետների անբաժան մասն է կազմում, նաև օգտագործվում է որպես մենակատար գործիք։

Համառոտ նկարագրություն
----------------------

Ունի չորս լար։ Լարվածքը կվինտային է (փոքր օկտավայի դո, փոքր օկտավայի սոլ, առաջին օկտավայի ռե, առաջին օկտավայի լյա)։ Ձայնատարբերման հիմնական միջոցը լարերի վրայով աղեղը սահեցնելն է (arco), նվագելու հատուկ միջոցներից է պիցցիկատոն։ Չափսը կարող է լինել 37-42 սմ (դեկայի երկարությունը)։ Նվագելու ժամանակ գործիքը պահում են ուսի վրա։

Պատմություն
-----------

Ծագել է մոտ XV դարում, մեկ այլ ՝ վիոլա ընտանիքի գործիքներից։ Այդտեղից էլ գալիս է անվանումը։ Ծագումով ՝ ջութակների ընտանիքի ամենահին գործիքն է։ Առաջին դասական տեսակները մշակվել են Իտալիայում, Ֆրանսիայում, Լեհաստանում, Գերմանիայում. Իտալական վարպետները՝ Ստրադիվարիուսը և Գուարներին, ստեղծել են անզուգական և անգերազանցելի գործիքներ։ Ալտը նվագախմբերի (10-14) և լարային կվարտետնէրի (1) անբաժան մասն է կազմում։ Ալտի համար գրվել են շատ սոնատներ, կոնցերտներ, կապրիսներ։ Փոխադրվել են Նիկոլո Պագանինիի 24 կապրիսները ջութակի համար, Յոհան Սեբաստիան Բախի թավջութակի սյուիտները և ջութակի սոնատները և այլ հանրահայտ գործեր։

Կատարողներ
----------

Ալտ նվագող երաժշտին անվանում են *ալտահար*։

Հանրահայտ ալտահարներ.

* Լայոնել Թերթիս
* Վիլլիամ Փրիմրոուզ
* Յուրի Բաշմետ
* Տաբեա Ցիմմերման
* Նոբուկո Իմաի
* Ժերար Կոսսե
* Լորենս Փաուեր
* Մաքսիմ Ռիզանով
* Քիմ Քաշքաշյան
* Իդա Քավաֆյան

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի · Բրոքհաուսի և Եփրոնի փոքր · Կրուգոսվետ · Հանրագիտարանային բառապաշար · Մեծ կատալոնական · Մեծ նորվեգական · Ռիմանի երաժշտական · Universalis · Universalis |
|  |
| Չափորոշչային վերահսկողություն | GND: 4188364-0 · LCCN: sh85143429 · Microsoft: 68615497 · NDL: 01037064 · NKC: ph188865 |

 |
Գերի ընկած լեհ զինվորները համակենտրոնացման ճամբարի ճանապարհին
**«Մեռած գլուխ» ջոկատներ** (գերմ.՝ SS-Totenkopfverbände, **SS-TV**), էսէսական ստորաբաժանում, որի վրա էր դրված Երրորդ ռայխի համակենտրոնացման ճամբարներում սահմանված կարգի ու կանոնի ապահովումը։

Ստորաբաժանումները տեղաբաշխվել են համակենտրոնացման ու մահվան ճամբարներում, որոնք գտնվել են ինչպես բուն Գերմանիայի տարածքում (Դախաու, Բուխենվալդ), այնպես էլ գերմանացիների գրաված Լեհաստանում (Աուշվից), Ավստրիայում (Մաուտհաուզեն) և այլուր։

*SS-TV* ստորաբաժանումները էսէս-ի անկախ ստորաբաժանումներ էին՝ իրենց հատուկ հրամանատարական կառուցվածքով ու հաստիքակազմով և Գերմանիայի անվտանգության կայսերական գլխավոր վարչության ու էսէս-ի վարչատնտեսական գլխավոր վարչության հետ մեկտեղ պատասխանատվություն են կրում հոլոքոստի և ճամբարներում կալանված բազմազգ հազարավոր մարդկանց զանգվածային գենոցիդի կազմակերպման ու իրականացման համար։ 

«*Մեռած գլուխ*» խորհրդանշանը (գանգ և խաչված ոսկրեր) *SS-TV*-ի ծառայողները կրում էին ոչ միայն գլխարկի կոկարդի, այլ նաև համազգեստի լամբակների վրա։

Պատմություն
-----------

*SS-TV*-ի հիմնադրման սկիզբ համարվում է 1933 թվականի հունիսի 26ը, երբ էսէս-ի ռայխսֆյուրեր Հենրիխ Հիմլերը էսէս-ի օբերֆյուրեր Թեոդոր Էյկեին նշանակել է Դախաուում գտնվող նացիստական առաջին համակենտրոնացման ճամբարի պետ։ 1934 թվականի մայիսին Էյկեն նշանակվել է էսէս-ի համակենտրոնացման ճամբարների վերահսկիչ և էսէս-ի պարեկային ստորաբաժանումների հրամանատար (գերմ.՝ Inspekteur der Konzentrationslager und SS-Wachverbände) և հուլիսի 4-ից անցել իր պարտականությունների կատարմանը։ 1938 թվականից վերահսկիչ այդ մարմնի կենտրոնական ղեկավար կառույցը տեղակայվել է Օրանիենբուրգում։

Երկրորդ համաշխարհային պատերազմի սկսվելուց հետո *SS-TV*-ի ծառայողներից կազմավորվել է էսէս-ի առաջին մարտական միավորումներից մեկը՝ «*Մեռած գլուխ*» տանկային դիվիզիան։

1940 թվականին *SS-TV*-ն ներառվել է էսէս-ի գլխավոր վարչատնտեսական վարչության կազմում՝ օբերգրուպենֆյուրեր Օսվալդ Պոլի հրամանատարությամբ։ 1945 թվականին Գերմանիայի կրած պարտությունից հետո ստորաբաժանումը լուծարվել է, նրա անդամներից շատերը պատերազմից հետո հետապնդվել են ծառայության ընթացքում կատարած հանցագործությունների պատճառով։

Ծանոթագրություններ
------------------

1. ↑
2. ↑  И. Т. Сабиров. Становление германского фашизма Archived 2017-05-17 at the Wayback Machine.. Елабуга, 2009.
3. ↑  *Пленков О. Ю.* Третий Рейх. Война: кризис и крах. — СПб.: Издательский Дом "Нева", 2005. — 512 с.

Գրականություն
-------------

* McNab, Chris (2001). *The SS: 1923—1945*, Amber Books Ltd. ISBN 978-1-906626-49-5.
* Padfield, Peter (2001) [1990]. *Himmler: Reichsführer-SS*, Cassel & Co, London, ISBN 0-304-35839-8.
* Stein, George H. (1984). *The Waffen SS: Hitler’s Elite Guard at War, 1939—1945*. Cornell University Press, ISBN 0-8014-9275-0.
* Sydnor, Jr. Charles W. (1990). *Soldiers of Destruction: the SS Death’s Head Division, 1933—1945*. Princeton University Press, ISBN 0-691-00853-1.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 10162642-3 · LCCN: n80051552 · SUDOC: 124444873 · VIAF: 134713235 · WorldCat VIAF: 134713235 |

 |
**Վիկտոր Պինզարու** (ռումիներեն՝ Victor Pînzaru, փետրվարի 11, 1992(1992-02-11), Դրոկիա, Մոլդովա), մոլդովացի դահուկորդ և բիաթլոնիստ, 2010 և 2014 թվականների Ձմեռային օլիմպիական խաղերի մասնակից, որոնց ժամանակ եղել է Մոլդովայի Հանրապետության հավաքականի դրոշակիրը։

Դահուկորդի կարիերա
------------------

Աշխարհի գավաթի առաջնությունում Պինզարուն երբեք հանդես չի եկել, մի քանի անգամ մեկնարկել է Ալպիական գավաթում, սակայն նրանցից ոչ մեկում չի բարձրացել 56-րդ հորիզոնականից վերև և չի նվաճել գավաթային միավորներ։

2014 թվականի Սոչիի Օլիմպիական խաղերում նա ազատ ոճի մրցավազքում զբաղեցրել է 77-րդ տեղը։

Իր կարիերայի ընթացքում նա մասնակցել է աշխարհի երեք առաջնությունների, իսկ լավագույն արդյունքը Լիբերեցի 2009 թվականի աշխարհի առաջնությունում գրաված 84-րդ տեղն է։

Բիաթլոնիստի կարիերա
-------------------

2010 թվականի Վանկուվերի Օլիմպիական խաղերում նա ազատ ոճի մրցավազքում զբաղեցրել է 70-րդ և անհատական մրցավազքում 85-րդ տեղը։

Մասնակցել է աշխարհի չորս առաջնությունների, իսկ լավագույն արդյունքը՝ 87-րդ տեղն է անհատական մրցավազքի 2009 թվականի աշխարհի առաջնությունում։ Մեկնարկել է աշխարհի գավաթի մի շարք մրցաշարերի մրցավազքերում, սակայն նրանցից ոչ մեկում 70-րդ հորիզոնականից վերև չի բարձրացել։

Ծանոթագրություններ
------------------

1. 1 2  Freebase տվյալների վերբեռնում — Google.

Արտաքին հղումներ
----------------

* Վիկտոր Պինզարու – օլիմպիական վիճակագրությունը *Sports-Reference.com* կայքում (անգլ.)
* Վիճակագրությունը *IBU* կայքում
* Էջը sochi2014.com կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FIS (դահուկներով մրցավազք) · IBU · TheSports.org |

 |
**Առաձգական ալիքներ**, առաձգական գրգռումների տարածումը պինդ, հեղուկ և գազային միջավայրերում։ Առաձգական ալիքների տարածումն ուղեկցվում է առաձգական դեֆորմացիայի էներգիայի տեղափոխմամբ և, կախված միջավայրի ֆիզիկական հատկություններից, ունի որոշակի արագություն։

Ոչ սահմանափակ, համասեռ և իզոտրոպ միջավայրում կամայական մեխանիկական գրգռումներից առաջանում են երկու տիպի առաձգական ալիքներ 

1. ծավալման (երկայնական), կապված են ծավալի փոփոխման հետ (նոսրացում և խտացում) և տարածվում են {\displaystyle a={\sqrt {\frac {\lambda +2\mu }{\rho }}}} արագությամբ,
2. սահքի (լայնական), առաջացնում են սահքի դեֆորմացիաներ՝ առանց ծավալի փոփոխման և տարածվում {\displaystyle b={\sqrt {\frac {\mu }{\rho }}}} արագությամբ ({\displaystyle \rho }–ն միջավայրի խտությունն է, իսկ {\displaystyle \lambda }–ն և {\displaystyle \mu }–ն՝ միջավայրի առաձգական հատկությունները բնութագրող գործակիցներ)։

Ծավալման ալիքներում միջավայրի մասնիկի տատանման և ալիքի տարածման ուղղությունները համընկնում են, իսկ սահքի ալիքներում՝ փոխուղղահայաց են։ Անիզոտրոպ միջավայրում (բյուրեղներ) Առաձգական ալիքների արագությունները կախված են ալիքի տարածման ուղղությունից։ Մարմնի մակերևույթից կամ երկու տարբեր միջավայրերի բաժանման սահմանից ցանկացած Առաձգական ալիքների անդրադարձումը, բացի նշված երկու տիպերից, առաջացնում է նաև մակերևութային ալիքներ։ Առաձգական ալիքների համար հատկանշականը տարածման արագության անկախությունն է արտաքին բեռի և ներքին լարումների մեծությունից ու բնույթից։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 524)։*  |
**Յուլիուս (Դյուլա) Տորմա** (սլովակ.՝ Július Torma, հունգ.՝ Torma Gyula, մարտի 7, 1922(1922-03-07), Բուդապեշտ, Հունգարիայի Թագավորություն - հոկտեմբերի 23, 1991(1991-10-23), Պրահա, Չեխիայի և Սլովակիայի Ֆեդերատիվ Հանրապետություն), էթնիկ սլովակ, հունգարացի բռնցքամարտիկ, որը հանդես էր գալիս Չեխոսլովակիայի կազմում։ Լոնդոնում կայացած Օլիմպիական խաղերի չեմպիոն (1948), Եվրոպայի չեմպիոն (1949):

Կենսագրություն
--------------

Յուլիսը ծննդյան օրից ապրում էր Հունգարիայում։ Նա սկսել է բռնցքամարտով զբաղվել 13 տարեկան հասակից։ Արդեն 19 տարեկանում, նա հաղթել է Հունգարիայի առաջնությունում, այնուհետև հաջորդել են երկրի չեմպիոնի հինգ տիտղոսների շարքը։

1946 թվականի օգոստոսին նա ընտանիքով տեղափոխվեց Չեխոսլովակիա, 1946-1956 թվականներին հանդես է եկել սիրողական ռինգում Պրահայի բանակի սպորտային ակումբի համար։ Չեխոսլովակիայի տասնակի չեմպիոն։ Երեք Օլիմպիական խաղերի մասնակից (1948, 1952, 1956):

Օլիմպիական խաղերի արդյունքներ
-----------------------------

**Օլիմպիական խաղեր 1948 (մինչև 67 կգ քաշ).**

Հաղթել է Գուստավ Բենեին (Հունգարիա) միավորներով

Հաղթել էՔլիֆորդ Բլեկբերնին (Կանադա) նոկաուտով 2-րդ ռաունդում

Հաղթել է Աուրելիո Դիասա Կադավեդային (Իսպանիա) որակազրկմամբ 2-րդ ռաունդում

Հաղթել է Ալեքսանդրո դ’Օտավիոյին (Իտալիա) միավորներով

Հաղթել է Հորաս Հերինգիգ (ԱՄՆ, անգլ.՝ *Hank Herring* ) միավորներով

**Օլիմպիական խաղեր 1952 (մինչև 67 կգ քաշ).**

Հաղթել է Ջոն Պատրիկ Մելոնիին (Մեծ Բրիտանիա) միավորներով

Հաղթել է Լուիս Հեյջին (ԱՄՆ) միավորներով

Պարտվել է Զիգմունտ Խիխլային (Լեհաստան) միավորներով

**Օլիմպիական խաղեր 1956 (մինչև 75 կգ քաշ).**

Հաղթել է Հովարդ Ռիխտերին (Ավստրալիա) միավորներով

Պարտվել է Ռամոն Տապիային (Չիլի) նոկաուտով 2-րդ ռաունդում

Ծանոթագրություններ
------------------

1. ↑  Կաղապար:Cite Sports-Reference

Արտաքին հղումներ
----------------

* Յուլիուս Տորմա BoxRec կայքում (անգլ.)
* Յուլիուս Տորմա – օլիմպիական վիճակագրությունը *Sports-Reference.com* կայքում (անգլ.)
Ագուստին Լարայի գերեզմանը Մեխիկոյում
**Ագուստին Լարա** (իսպ.՝ Agustín Lara, ի ծնե անունը՝ Ángel Agustín María Carlos Fausto Mariano Alfonso del Sagrado Corazón de Jesús Lara y Aguirre del Pino, ծնվել է 1900 թվականի հոկտեմբերի 1-ին Վերակրուս նահանգի Տլակոտալպան քաղաքում, մահացել է Մեխիկոյում 1970 թվականի նոյեմբերի 6-ին), մեքսիկացի կոմպոզիտոր, երգահան, դերասան, երգիչ, պրոդյուսեր։

Կենսագրություն
--------------

Առաջին երաժշտական ստեղծագործությունը՝ «Marucha»-ն, գրել է իր առաջին սիրո պատվին։ 1927 թվականից աշխատել է կաբարեում։ Արդյունքում տեղափոխվել է Պուեբլա դե Սարագոսա, բայց 1928 թվականին վերադարձել է Մեխիկո։ Նույն թվականին սկսել է աշխատել որպես կոմպոզիտոր և նվագակցել է երգիչ Խուան Արվիզուին։

1930 թվականի սեպտեմբերին Լարան սկսել է հաջողակ կարիերա ռադիոյով։ 1933 թվականին կատարել է իր առաջին համերգային շրջագայությունը Կուբայում, ինչը կղզու քաղաքական իրադարձությունների պատճառով ձախողվեց։
Հետո հաջողությամբ ելույթ է ունեցել Հարավային Ամերիկայի շատ քաղաքներում։

Լարան գրել է ավելի քան 700 երգ։ Երաժշտական ստեղծագործությունների և ֆիլմերի երգերի հեղինակ է։ Գրել է երաժշտություն ավելի քան 15 ֆիլմի համար։ Որպես դերասան՝ նկարահանվել է 27 կինոժապավեններում։

Նա գրել է այնպիսի հանրաճանաչ երգեր, ինչպիսիք են, «Solamente una vez»-ը (գրված Բուենոս Այրեսում), «Veracruz»-ը, «Tropicana»-ն և «Pecadora»-ն, որոնք էլ նրան դարձրել են հանրաճանաչ ոչ միայն Հարավային Ամերիկայում, այլ նաև Իսպանիայում։

1965 թվականին միապետ Ֆրանցիսկո Ֆրանկոն, որը սիրում էր Գրանադա երգը (1932), տվել է կոմպոզիտորին Իսպանիայի քաղաքացիություն և կացարան է նվիրել Գրանադայում, որպեսզի յադ ձևով ցույց տա իր երախտագիտությունն Իսպանիայի մասին մի շարք երգերի համար, ինչպիսիք են «Toledo»-ն, «Cuerdas de mi Guitarra»-ն, «Granada»-ն, «Sevilla»-ն և «Madrid»-ը։

Ծանոթագրություններ
------------------

1. ↑  Сам автор песни впервые побывал в Гранаде лишь через 32 года после её написания.

Արտաքին հղումներ
----------------

* Ագուստին Լարա Archived 2015-04-02 at the Wayback Machine.
* Ագուստին Լարայի առաջին «Մտածիր իմ մասին» (*Piensa en mí*) երգի առաջին ձայնագրությունը

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | AllMovie · Allmusic · AlloCiné · ČSFD · Discogs · Internet Movie Database · ԿինոՊոիսկ · MusicBrainz · Find A Grave |
|  |
| 

|  Չափորոշչային վերահսկողություն |
| --- |
|  |
| BIBSYS: 7028543 · BNC: a10592751 · BNE: XX1112276 · BNF: 138963452, 177300766 · CiNii: DA09644669 · CONOR: 124562531 · GND: 131596535 · GTAA: 261339 · ICCU: CFIV208399 · ISNI: 0000000116042991 · LCCN: n85290434 · LNB: 000039159, 000079113 · NDL: 00854041 · NKC: xx0067172 · NLA: 63573452 · NLG: 216913 · NTA: 070654182 · NUKAT: n2007277693 · SUDOC: 079505309 · VIAF: 19863711 · WorldCat VIAF: 19863711 |

 |

 |
**Ախթամար ՖԱ**, հայկական կազմալուծված պրոֆեսիոնալ ֆուտբոլային ակումբ Գեղարքունիքի մարզումի Սևան քաղաքից։ Ակումբը ֆինանսական խնդիրների պատճառով լուծարվել է 1994 թվականի սկզբին։

Պատմություն
-----------

Ակումբը ամենաերիտասարդներից էր, որը մասնակցեց Հայաստանի ֆուտբոլի առաջնության առաջին մրցաշարին, քանի որ հիմնադրվել է 1990 թվականին։ Հայաստանի առաջին առաջնությունում «Ախթամարը» մրցույթի առաջին փուլում զբաղեցրեց 12-րդ (վերջին) տեղը և մտավ տեղը պահողների համար եզրափակիչ փուլի պայքարին, որտեղ 24 թիմերի մեջ գրավեց 22-րդ տեղը։ Այսպիսով, ակումբը դուրս եկավ Առաջին լիգա։ Թիմը մինչև վերջ պայքարեց Մեծ Լիգայի միակ ուղեգրի համար, բայց դա բավարար չէր։ Արդյունքում «Ախթամարը» գրավեց 4-րդ տեղը։ Սակայն դրան հաջորդեց թիմի և ամբողջ ակումբի կազմալուծումը։

Լիգայի ցուցանիշներ
------------------

| Տարի | Ակումբի անվանումը | Բաժին | Դիրք | Խ | Հ | Ո | Պ | ԽԳ | ԲԳ | Մ |
| --- | --- | --- | --- | --- | --- | --- | --- | --- | --- | --- |
| 1992 | Ախթամար | Հայաստանի Բարձրագույն խմբի առաջնություն | 22 | 22 | 5 | 5 | 12 | 28 | 42 | 15 |
| 1993 | Ախթամար | Հայաստանի առաջին լիգա | 4 | 22 | 13 | 3 | 6 | 45 | 16 | 29 |
| 1994 – առ այսօր | - | ոչ մի մասնակցություն | - | - | - | - | - | - | - | - |

Ծանոթագրություններ
------------------

* RSSSF Հայաստան (և ենթաէջեր տարեկան)
*Վիքիպեդիայում կան հոդվածներ Արարատյան ազգանունով այլ մարդկանց մասին:*

**Առաքել Արարատյան Աստվածատուրի** (սեպտեմբերի 13, 1808(1808-09-13), Թիֆլիս, Վրացական նահանգ, Ռուսական կայսրություն - փետրվարի 3, 1887(1887-02-03), Թիֆլիս, Ռուսական կայսրություն), հայ բանաստեղծ, մանկավարժ։

Կենսագրություն
--------------

Ծնվել է 1808 թվականի սեպտեմբերի 13-ին Թիֆլիսում։ Խաչատուր Աբովյանի հետ Առաքելը սովորել է Պողոս վարդապետ Ղարադաղցու մոտ, ապա Թիֆլիսի Ներսիսյան դպրոցում (1824-1826)։ Գրաբարով գրված առաջին բանաստեղծությունները լույս է ընծայել 1828 թվականին («*Երախայրիք Ներսիսեան դպրոցի*»)։ Առաքելը եղել է հայոց լեզվի ուսուցիչ Թիֆլիսի ռուսական գիմնազիայում (1828—1887)։ Մանկավարժության մեջ հիմնականում առաջնորդվել է դասավանդման ու դաստիարակության հին մեթոդներով։ Պաշտպանել է գրաբարը, նրա անաղարտությունը։ Հանդես է եկել Ստեփանոս Նազարյանի դեմ, խիստ քննադատել նրա «*Հանդես նոր հայախոսության*» գրքի լեզվաքերականական հայացքները («*Դիմագրսո բնդդէմ սատան յսւրուցելոց ամենապատուական նախամայր մաքուր լեգուիս հայոց»*, 1858։ «*Սխալանք գրոցն՝ որ կոչի Վարդապետարան կրօնի*» (1858) աշխատության մեջ Առաքելը թվարկել է Նագարյանի աստվածաբանական սխալները, միաժամանակ ցուցաբերել բացասական վերաբերմունք հայերի ազգային-քաղաքական շարժումների նկատմամբ։ Գրել է նաև կենսագրական բնույթի երկեր։ Մահացել է փետրվար 3-ին Թիֆլիսում։

Ծանոթագրություններ
------------------

1. 1 2 3 4 5 6 7 8 9  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — 1974. — հատոր 1. — էջ 699.
2. 1 2 3 4 5 6 7 8  Հայկական համառոտ հանրագիտարան (հայ.) — 1990. — հատոր 1.


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 10178 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 699)։*  |
**Աբասիի Բնակավայր**
Աբասիի Բնակավայր
**Աբբասիի տուն,** խոշոր պատմական շենք Իրանի Սպահանի նահանգի Քաշան քաղաքում։

Կառույցը ստեղծվել է 18-րդ դարում և հանդիսանում է քաշանական մշակույթի այդ ժամանակահատվածի մեծ նմուշ։ Ըստ որոշ տեղեկությունների՝ շենքը պատկանել է ազդեցիկ աստվածաբանի։ Աբբասիի տունը ունի չորս ներքին բակ՝ լողավազաններով, շենքի տարբեր տարածքները նախատեսված էին տարբեր նպատակների համար՝ միայն հյուրերի կամ միայն տանտերերի համար։

Տան մի հատվածում տեղադրված է եղել հայելիների առաստաղը, որը արհեստական լուսավորության ժամանակ պետք է աստղերի հետ գիշերային երկնքի նմանություն ստեղծեր։ Տունը բավականին գեղեցիկ է զարդարված։ Պատերը զարդարված են փորագրություններով, գմբեթը պատրաստված է այնպես, որ լույսի ներթափանցումը բնակելի տարածք, կանխում է օդի ջերմաստիճանի չափազանց մեծ բարձրացումը։ Կառույցում կան նաև գաղտնի մուտքեր, որոնք ստեղծված են հարձակումների կամ արտակարգ դրություն ժամանակ բնակիչների փախուստի համար։

Այժմ շենքը թանգարան է և պահպանվում Է Իրանի մշակութային ժառանգության կազմակերպության կողմից։

Պատկերասրահ
-----------

* Աբբասիի տան և կենտրոնական բակի տեսքըԱբբասիի տան և կենտրոնական բակի տեսքը
* Աբբասիի տան պատշգամբըԱբբասիի տան պատշգամբը
* Աբբասիի տան կենտրոնական բակն ու լողավազանը:Աբբասիի տան կենտրոնական բակն ու լողավազանը:
* Աբբասիի վերին հարկի արտաքին տեսքը:Աբբասիի վերին հարկի արտաքին տեսքը:
* Ստորին հարկի միջանցքների արտաքին տեսքը Աբասիի տան ներսում:Ստորին հարկի միջանցքների արտաքին տեսքը Աբասիի տան ներսում:
* Աբասիի տան վերևի հարկի սենյակներից մեկի տեսքըԱբասիի տան վերևի հարկի սենյակներից մեկի տեսքը
* Աբասիի տան վերին հարկի սենյակներից մեկը:Աբասիի տան վերին հարկի սենյակներից մեկը:
* Աբասիի տան վերին հարկի սենյակներից մեկը:Աբասիի տան վերին հարկի սենյակներից մեկը:
* Աբասիի տան առաստաղըԱբասիի տան առաստաղը
* Աբբասիի տան տարբեր ձևի արտաքին  պատուհանները:Աբբասիի տան տարբեր ձևի արտաքին պատուհանները:
* Աբբասիի տան կենտրոնական բակը:Աբբասիի տան կենտրոնական բակը:
* Աբբասիի տան վիտրաժներըԱբբասիի տան վիտրաժները

Ծանոթագրություններ
------------------

1. ↑  خانه عباسی، کاشان
**Անտոնիո Ֆացիո** (իտալ.՝ Antonio Fazio, հոկտեմբերի 11, 1936(1936-10-11), Ալվիտո, Ֆրոզինոնե, Լացիո, Իտալիա), իտալացի բանկիր, Իտալիայի բանկի նախագահ (1993-2005)։ Նա համարվում էր Իտալիայի ամենաազդեցիկ ֆինանսիստներից մեկը։ Լուրջ ֆինանսական խարդախության պատճառով ներգրավվել է բանկային սկանդալի մեջ։

Կենսագրություն
--------------

Նա իր կարիերան սկսեց 1960 թվականին Իտալիայի կենտրոնական բանկում աշխատելուց հետո։ 1993 թվականին, Իտալիայի վարչապետի պաշտոնը թողնելուց հետո, նա ստանձնեց Իտալիայի կենտրոնական բանկի նախագահի պաշտոնը, ում ընտրեց կենտրոնական բանկերի եվրոպական համակարգի անդամի նախագահությունը։

Նշանակումից մի քանի տարի անց, աջակցել է «Առաջ Իտալիա» կուսակցությանը՝ Բեռլուսկոնիի հաղթանակի համար։ Այն բանից հետո, երբ Բեռլուսկոնին հաղթեց 2001 թվականի ընտրություններում, Ֆացիոն զբաղեցրեց կենտրոնական դիրքերը։

Եղել է Վատիկանում։

Նա իտալացի ներդրողների կողմից խիստ քննադատության է ենթարկվել, ովքեր խարդախ գործարքների հետևանքով կորցրել են մի քանի միլիարդ եվրո։ Իտալական «հիվանդ»  բանկային շուկան փորձեցին փրկել արտասահմանցիների միջոցով։

2005 թվականի դեկտեմբերի 16-ին Անտոնիո Ֆացիոն ձերբակալվեց։ Նույն տարվա դեկտեմբերի 19-ին նա ստիպված հրաժարական տվեց։

2006 թվականիմայիսին Ֆացիոին դատապարտվեց չորս տարվա ազատազրկման, 2005 թվականին  Banca Antonveneta բանկի վաճառքի չարաշահման համար, որն այժմ վերահսկվում է  Monte dei Paschi di Siena բանկի  կողմից։

2011 թվականին Banca Nazionale del Lavoro (BNL) վաճառքի խարդախության համար, 2005 թվականի Իտալիայի բանկի նախկին նախագահ Անտոնիո Ֆացիոին, դատապարտվել է 3,5 տարվա ազատազրկման:Բացի ազատազրկման ժամկետի նշանակումից, դատարանը նրան հանձնարարել է 1,3 միլիոն եվրո փոխհատուցում վճարել  BNL Unipol ապահովագրական ընկերության ձեռքբերման պայմանների չարաշահման համար։

2012 թվականին Միլանի Վերաքննիչ դատարանը մերժեց առաջին ատյանի որոշումը։ 2013 թվականին Վերաքննիչ դատարանը մերժեց Ֆազիոյի կալանավորումը։ Ի վերջո, 2015 թվականին «կորպուսի հանցակազմի բացակայության համար» Գերագույն դատարանը Ֆազիոյին արդարացրել է։

Ծանոթագրություններ
------------------

1. ↑  «Bnl-Unipol: la Cassazione conferma l’assoluzione per Fazio, Consorte e gli altri co-imputati»։ *ilsole24ore.com*։ 6 maggio 2015

Արտաքին հղումներ
----------------

* Italiens Notenbankchef tritt zurück(գերմ.)
* Экс-глава Банка Италии Антонио Фацио осужден на 3,5 года тюрьмы за махинации

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Treccani |
|  |
| Չափորոշչային վերահսկողություն | ICCU: CFIV066444 · ISNI: 0000000381907888 · NUKAT: n2012052030 · VIAF: 262392856 · WorldCat VIAF: 262392856 |

 |
**Ադիլ Ռզա բեկ օղլի Իսգենդերով** (ադրբ.՝ Adil Rza bəy oğlu İsgəndərov, մայիսի 5, 1910(1910-05-05), Գանձակ, Կովկասի փոխարքայություն, Ռուսական կայսրություն - սեպտեմբերի 18, 1978(1978-09-18), Բաքու, Ադրբեջանական ԽՍՀ, ԽՍՀՄ), ազգությամբ ադրբեջանցի խորհրդային դերասան և ռեժիսոր, ԽՍՀՄ ժողովրդական արտիստ (1959).; Ադրբեջանական ԽՍՀ 4-րդ (1955-1959) և 5-րդ գումարման (1959-1962) Գերագույն խորհրդի պատգամավոր, Ստալինյան մրցանակի դափնեկիր (1948), պրոֆեսոր (1956)։

Կենսագրություն
--------------

Ադիլ Իսգենդերովի հուշատախտակ
Ադիլ Իսգենդերովը ծնվել է 1910 թվականի մայիսի 5-ին Գանձակում Բեգի ընտանիքում։ 1931 թվականին ավարտել է Բաքվի թատերական տեխնիկումը։ 1936 թվականին ավարտել է Ռուսաստանի թատերական արվեստի համալսարանը։ 1932-1936 թվականներին աշխատել է Ե․ Վախթանգովի անվան թատրոնում որպես փորձառական ռեժիսոր։ 1936 թվականին նշանակվել է Ադրբեջանի դրամատիկական թատրոնի ռեժիսոր։ 1938-1960 թվականներին աշխատել է նույն թատրոնում որպես գլխավոր ռեժիսոր, գեղարվեստական ղեկավար։ Նկարահանվել է ֆիլմերում։ Աշխատել է «Ադրբեջանֆիլմ» կինոստուդիայում որպես ռեժիսոր։ 1966-1974 թվականներին եղել է կինոստուդիայի տնօրեն։ 1937 թվականից զբաղվել է մանկավարժական աշխատանքով՝ Բաքվի թատերական քոլեջում։

Ադիլ Իսգենդերովը մահացել է 1978 թվականին սեպտեմբերի 18-ին Բաքվում։

Գործունեությունը
----------------

### Ադրբեջանի պետական ակադեմիական դրամատիկական թատրոն

* 1936 — «Պլատոն», Ալեքսանդր Կոռնեյչուկ
* 1937 — «Կյանքը», Մ. Իբրախիմբեկով
* 1938 — «Վագիֆ», Սամեդ Վուրղուն
* 1940 — «Այդըն», Ջաֆար Ջաբարլի
* 1941 — «Ֆարհադ և Շիրին», Սամեդ Վուրղուն
* 1941 — «Երջանիկները», Ս. Ռախման

### Ադրբեջանի օպերայի և բալետի պետական ակադեմիական թատրոն

* 1937 — «Շախսենեմ», Ռեյնգոլդ Գլիեր

### Ադրբեջանի Մաքսիմ Գորկու անվան պատանի հանդիսատեսի թատրոն

* 1939 — «Պարտիզան Մամեդ», Ս. Ռախման

### Սամեդ Վուրգունի անվան ռուսական դրամատիկական թատրոն

* 1956 — «Վագիֆ», Սամեդ Վուրղուն

### Ադրբեջանի պետական երաժշտական թատրոն

* 1971 — «Լեռներ», Աշրեֆ Աբբասով

Ծանոթագրություններ
------------------

1. 1 2  Искендеров Адиль Рза оглы // Большая советская энциклопедия (ռուս.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
2. ↑  *Adil-2 Ադիլ Իսգենդերով*
3. ↑  Искендеров, Адиль Рза оглы


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | LCCN: n2005078709 · VIAF: 56024149 · WorldCat VIAF: 56024149 |

 |
**Ածխաջրային սննդառություն,** կենդանիների օրգանիզմում կերի ածխաջրերի ընդունման և օգտագործման շարժընթաց՝ էներգիայի պահանջն ապահովելու և ֆիզիոլոգիական կենսընթացները կարգավորելու համար։

Կերային ածխաջրեր
----------------

Կենդանիների համար ածխաջրերի հիմնական աղբյուրը բուսական կերերն են, որոնք չոր նյութի մեջ կազմում են 40–80%։ Կերային ածխաջրերի խմբում առանձնացնում են հում թաղանթանյութը և ոչ ազոտային մզվածքային նյութերը։

Ածխաջրերի նշանակությունը կենդանիների համար
------------------------------------------

Ածխաջրերը կենդանիների համար էներգիայի գլխավոր աղբյուրն են։ Դրանց օգտագործման աստիճանը կախված է ճեղքման հետևանքով մարսողության ուղիներում առաջացած վերջնանյութերից և մարսելիությունից։ Շաքարներն ու օսլան հիդրոլիզվում են միաշաքարների, որոնք ներծծվում են արյան մեջ ու, որպես գլիկոգեն, կուտակվում լյարդում, մասամբ՝ մկաններում, և օգտագործվում օրգանիզմում։ Ֆերմենտների ազդեցությամբ թաղանթանյութը պվերածվում է մարսողական ուղիների թաղանթանյութալուծիչ մանրէների։ Որոճողների նախաստամոքսում և կույրաղիում մարսվում է բջջանյութի 50–70%-ը, ձիերի և խոզերի կույրաղիում՝ համապատասխանաբար՝ 40 և 25%-ը։ Բջջանյութի մարսողության վերջին արգասիքները օրգանիզմի թթուներն են (քացախաթթու, պրոպիոնաթթու, կարագաթթու և այլ), որոնք մասնակցում են նյութափոխանակությանը, էներգիայով ապահովում օրգանիզմը, ծառայում որպես կաթնայուղի նախանյութ։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
|  |
| --- |
| **Առվույտի մեծ երկարակնճիթ** |
| Առվույտի մեծ երկարակնճիթԱռվույտի մեծ երկարակնճիթ |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Երկարակնճիթներ (Curculionidae) |
| **Ցեղ** | **Otiorhynchus** |
| **Տեսակ** | **Առվույտի մեծ երկարակնճիթ** *(O. ligustici)* |
|
| **Միջազգային անվանում** |
| ***Otiorhynchus ligustici***Linnaeus, 1758 |

**Առվույտի մեծ երկարակնճիթ**, **առվույտի խոտհունձ**, **առվույտի արմատային երկարակնճիթ** (լատին․՝ Otiorhynchus ligustici), երկարակնճիթների ընտանիքի բզեզ, առավելապես հատիկաընդավոր մշակաբույսերի վնասատու։

Տարածվածություն
---------------

Տարածված է Հյուսիսայաին և Միջին Եվրոպայում, Փոքր Ասիայում, Ռուսաստանի եվրոպական մասում, Հյուսիսային Կովկասում և Այսրկովկասում։

Նկարագրություն
--------------

Մարմնի երկարությունը 10-13 մմ է, ծածկված է դարչնագույն թեփուկներով, վերնաթևերը սև են և միաձուլված։ Թրթուրի երկարությունը մինչև 20 մմ է, դեղնավուն սպիտակ է, կոշտ խոզանակներով։ Հողում ձմեռած բզեզները գարնանը սնվում են առվույտի, երեքնուկի և բակլազգիների ու այլ բույսերի՝ կարտոֆիլի, շաքարաճակնդեղի, խաղողի, հաղարջենու, պտղատու ծառերի վրա և այլն՝ վնասելով ծիլերը, ուտելով բողբոջները և կրծելով տերևները։ Թրթուրները կրծելով փոսիկներ և պարուրաձև անցքեր են բացում արմատների վրա և կրծոտում են մանր արմատիկները։

Պայքարի միջոցառումներ
---------------------

Առվույտի նոր ցանքատարածությունների մեկուսացում, սերմնային հատվածների սրսկում բաուզդինով, բազուլտրայով, ագրոֆոսով, վալսացիպերով և այլն։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Բաքուն** 19-րդ դարի վերջից հայ մշակույթի կենտրոններից էր, որտեղ հայ երաժշտական կյանքում կարևոր դեր են ունեցել աշուղները։ Հայտնի աշուղներ Փարսին (15-րդ դար), Դոնին (աշուղների ուսուցիչը, 18-րդ դար), Ղազարը (19-րդ դար) երգել են թուրքերեն և մասնակցել աշուղ, մրցույթներին։ 19-րդ դարում ապրել և ստեղծագործել է աշուղ Սեյադը (Պետրոս Մադաթյան)։ 1885 թվականին Բաքվում իր երգչախմբով ելույթ է ունեցել Ք. Կարա-Մուրզան, 1886 թվականին Մ. Եկմալյանը հայկական եկեղեցում ղեկավարել է իր «Պատարագը», 1908 թվականին դասախոսություններով և համերգով ելույթ է ունեցել Կոմիտասը։ Կոմպոզիտոր Անտոն Մայիլյանի նախաձեռնությամբ և խմբագրությամբ հրատարակվել է «Թատրոն և երաժշտություն» հանդեսը (1910-1917 թվականներին)։ 1920-ական թվականներին կազմակերպել է բանվոր, առաջին երգչախմբերը, մանկական երաժշտաթատերական ստուդիան՝ հայկական և ադրբեջանական բաժանմունքներով, ելույթներ ունեցել համերգներով։ Երկար տարիներ Բաքվում է ստեղծագործել կոմպոզիտոր և խմբավար Ստեփան Դեմուրյանը ղեկավարել է բազմաթիվ դպրոցներ, երգչախմբեր, հանդես եկել համերգներով։ 1934-1938 թվականներին Բաքվի կոնսերվատորիայի տնօրենը կոմպոզիտոր Ա. Տեր-Ղեվոնդյանն էր։ Բաքվում է ապրել և ստեղծագործել կոմպոզիտոր Անդրեյ Բաբաևը։ Թառահարներից և քամանչահարներից հայտնի են Բալա Մելիքովը, Գրիգորի տղա Մելիքովը, Արսեն Յարամիշևը, Արշակ Սողոմոնովը, Վաղո Մելքումովը, Թադևոս Հարությունյանը, Սողոմոն Սեյրանյանը, Լևոն Կարախանը, Ս. Օգանեզաշվիլին և ուրիշներ։ Վերջինս հիմևադրել է Բաքվի Արևելյան երաժշտության առաջին դասընթացները (1914 թվական)։ Կոմպոզիտոր Ավանես Ավանեսյանը Բաքվում կազմակերպել և ղեկավարել է Ադրբեջանական ժողովրդական գործիքների պետական առաջին (1920 թվական), հիմնադրել կանանց ժողովրդական գործիքների (1925 թվական) նվագախմբերը, դասավանդել է երաժշտական տեխնիկումում։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստան հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
|  |
| --- |
| **Առվույտի տերևային երկարակնճիթ** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Բզեզներ (Coleoptera) |
| **Ընտանիք** | Երկարակնճիթներ (Curculionidae) |
| **Ցեղ** | **Phytonomus** |
| **Տեսակ** | **Առվույտի տերևային երկարակնճիթ** *(P. variabilis)* |
|
| **Միջազգային անվանում** |
| ***Phytonomus variabilis***Herbst, 1795 |

**Առվույտի տերևային երկարակնճիթ, ֆիտոնոմուս (**լատին․՝ Phytonomus variabilis), երկարակնճիթների ընտանիքի բզեզ, առվույտի վտանգավոր վնասատու։

Տարածվածություն
---------------

Տարածված է Եվրասիայում, Հյուսիսային Ամերիկայում, Հյուսիսային Աֆրիկայում, Ռուսաստանում՝ եվրոպական մասի տափաստանային զոնայում, Հարավային Ուրալում, Միջին Ասիայում։

Նկարագրություն
--------------

Մարմնի երկարությունը 4,5-6,5 մմ է, մոխրագույն է, առաջնակրծքի վրա ունի մուգ երկայնական 2 շերտ, վերնաթևերը շիկավուն-դարչնագույն են և հիմքում ունեն սև եռանկյուն բիծ։ 

Թրթուրը մոխրականաչավուն է, մեջքին կա բաց գույնի շերտ, երկարությունը 8 մմ է։ Տարեկան զարգանում է 1 սերունդ։ Վնասատու են հիմնականում թրթուրները, որոնք ակտիվ են հատկապես երաշտի ժամանակ և ուտում են տերևաբողբոջները և ծաղկաբողբոջները, նաև վնասում են կոկոնները և փթթող ծաղիկները, կրծոտում են ծաղկաբույլերի հիմքերը, կմախքացնում տերևները։

Պայքարի միջոցառումներ
---------------------

Առվույտի ցանքադաշտերի գարնանային սկավառակում և տափանում, նոր ցանքատարածություների մեկուսացում հներից (0,5 կմ-ից ոչ պակաս), վեգետացիայի ընթացքում առվույտի ցանքադաշտերի սրսկում արգոյի, արբիվոյի խտացված էմուլսիայով, նաև ալեքսանդրով, երբ թրթուրների 25%-ն անցնում է բաց կյանքի, վերջին մշակումը խոտհնձից առաջ (առավելագույնը՝ 2 անգամ), իսկ վերաճի շրջանում՝ բազուդինի ցրում (1 անգամ) հողի մակերեսին։ 

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
| **՞**Ասիական առյուծ |
| --- |
| Ասիական առյուծի էգըԱսիական առյուծի արուն  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
| Ենթատիպ | Ողնաշարավորներ |
|
|
|
|
| Դաս | Կաթնասուններ |
|
| Ինֆրադաս | Ընկերքավորներ |
|
| Կարգ | Գիշատիչներ |
|
|
|
| Ընտանիք | Կատվազգիներ |
|
|
|
|
|
|
| Տեսակ | Առյուծներ |
| Ենթատեսակ | **Ասիական առյուծ** |
|

 |
|  Լատիներեն անվանում |
| Panthera leo persica (A.B.Meyer, 1826) |
|  Հատուկ պահպանություն |
| 
Վտանգված տեսակIUCN 3.1 *Endangered* : 15952 |
|  Արեալ |
| պատկեր |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


**Ասիական առյուծ** կամ **Հնդկական առյուծ** (լատին․՝ Panthera leo persica), գիշատիչների կարգի կատվազգիների ընտանիքին պատկանող առյուծի ենթատեսակ։

Գտնվում է կրիտիկական լուրջ սպառնալիքի տակ՝ ոչնչացման եզրին։ Գրանցված է միջազգային կարմիր գրքում, որպես վերացող տեսակ։

Տարածվածություն
---------------

Նախկինում Ասիական առյուծները տարածված են եղել ամբողջ Հարավային Եվրասիայով։ Նրանց տարածվածության արեալը ընդգրկում էր Հունաստանից մինչև Հնդկաստան ընկած արևադարձային անտառները։

Ժամանակի ընթացքում մարդու ներգործությամբ ասիական առյուծը մեկուսացել է միայն Հարավային Ասիայում՝ հետագայում դառնալով Հնդկաստանի էնդեմիկ կենդանատեսակ։

Ներկայումս ասիական առյուծի որոշակի պոպուլյացիաներ պահպանվել են միայն Հնդկաստանի Գուջարաթ նահանգի Սասան Գիր ազգային պարկում։ Ըստ որոշ տվյալների՝ ազատության մեջ ապրում են ընդամենը 600 ասիական առյուծներ։ Անազատության մեջ նրանց կարելի է հանդիպել մի շարք եվրոպական քաղաքների կենդանաբանական այգիներում և սաֆարիներում։

Նկարագրություն
--------------

Հնդկական Առյուծը համարվում է առյուծների ամենափոքր ներկայացուցիչներից մեկը։ Նա աֆրիկյան առյուծին զիջում է ոչ միայն մարմնի չափերով, այլ նաև արուների բաշի մազածածկով։

Այս ենթատեսակի Արու Առյուծների քաշը կշռում է 150―ից 280 կգ։ Արուները հաճախ կշռում են 150―260 կգ, իսկ էգերը՝ 120―170 կգ։ Ունեն մարմնի ոչ այնքան համաչափ կառուցվածք։

Արուների երկարությունը կազմում է 2,5―3,6 մետրի մնդավի բարձրությունը 90―120 սմ

Պատմության մեջ Գրանցված Ամենամեծ Առավելագույն չափի խոշորագույն Ռեկորդակիր Ասիական առյուծը ունեցել է 4,0 մետր ամբողջական մարմնի ընհանուր Ռեկորդային երկարությունը, բայց պոչով։

Ծանոթագրություններ
------------------

1. ↑  Ֆիշեր Դ. Սեյմոն Ն. Վիսենտ Դ. «Կարմիր գիրք», Վտանգված վայրի բնություն // 1976. — С. 108—112. — 478 с.


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · ITIS TSN |
|  |
| Չափորոշչային վերահսկողություն | Microsoft: 2779382664 |

 |
**Աելետ Շաքեդ** (եբրայերեն՝ ‏איילת שקד‏‎‎, մայիսի 7, 1976(1976-05-07), Թել Ավիվ, Իսրայել), իսրայելցի քաղաքական գործիչ, Քնեսեթի պատգամավոր «Հրեական տուն» կուսակցությունից։ Նախկինում եղել է արդարադատության նախարար Իսրայելի 34-րդ կառավարությունում։

Աելետ Շաքեդը (օրիորդական ազգանունը` Բեն Շաուլ) ծնվել է մայիսի 7-ին, Թել Ավիվում։ Նրա մայրը դպրոցում ուսուցչուհի է եղել, հայրը` հաշվապահ։ Ծառայել է Իսրայելի բանակում որպես դաստիարակչական աշխատանքներով հրահանգիչ Գոլանի հետևակային բրիգադում։ Ավարտել է Թել Ավիվի համալսարանը` բակալավրի աստիճանով էլեկտրոնիկայի և համակարգչային գիտության ոլորտում։ Ծրագրավորող է աշխատել, այնուհետև` Texas Instruments ընկերության մասնաբաժնի մարքեթինգի մենեջեր։

2006 թվականին քաղաքական գործունեությամբ է զբաղվել, 2006-ից 2008 թվականներին ղեկավարել է Բենյամին Նեթանյահուի գրասենյակը, որն այն ժամանակ եղել է ընդդիմության առաջնորդ։ 2012 թվականի հունվարին ընտրվել է Լիկուդի կենտրոնական կոմիտեում, բայց արդեն հունիս ամսում մտել է «Հրեական տուն» կուսակցության կազմի մեջ։ 2013 թվականի հունվարին 19-րդ գումարման ժամանակ ընտրվել է Քնեսեթի պատգամավոր, իսկ 2015 թվականի մարտին վերընտրվել է 20-րդ գումարման Քնեսեթում։ 2015 թվականի մայիսի 14-ին ընտրվել է Իսրայելի արդարադատության նախարար։ Մտել է Հա-Յամին հա-Հանդաշ ընտրական ցուցակի կազմի մեջ 2019 թվականի ընտրություններում։ Դաշինքը չի հաղթահարել ընտրական արգելքը։

Զբաղեցնում է քաղաքական առաջատար դիրքեր։ 2011 թվականից արշավ է կազմակերպել Աֆրիկայից դեպի Իսրայել անօրինական ներգաղթի դեմ, քննադատել է համազգային զորաբանակային Գալեյ Ցախալ ռադիոն` «ձախականության համար»։

Աիլետ Շաքեդը ամուսնացած է Իսրայելի հակաօդային պաշտպանության ուժերի օդաչուի հետ, ունի երկու երեխա։

Ծանոթագրություններ
------------------

1. 1 2 3 4  חה"כ איילת שקד — Knesset.

Արտաքին հղումներ
----------------

* Ayelet Shaked, Israel’s New Justice Minister, Shrugs Off Critics in Her Path. New York Times

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Տելեգրամ · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 117407499X · VIAF: 4793154592515643370007 · WorldCat VIAF: 4793154592515643370007 |

 |